Sultan Muhammad V

Sultan Muhammad V () (lahir Tengku Muhammad Faris Petra ibni Sultan lsmail Petra; 6 Oktober 1969) adalah Al-Sultan Kelantan ke-29 sejak menaiki takhta pada 13 September 2010. Baginda juga merupakan Yang di-Pertuan Agong ke-15 dari tahun 2016 sehingga penurunan takhta pada tahun 2019.Tuanku Muhammad Faris Petra is New Sultan of Kelantan, Bernama (via www.malaysiandigest.com), 13 September 2010. Dicapai 03 November 2010.

Baginda adalah putera sulung kepada Al-Sultan Kelantan ke-28, Sultan Ismail Petra dan Raja Perempuan Tengku Anis. Baginda mempunyai 3 orang adinda iaitu Tengku Muhammad Fa-iz Petra, Tengku Muhammad Fakhry Petra  dan Tengku Amalin A’ishah Putri.

 Kehidupan awal dan pendidikan 
Sultan Muhammad V diputerakan sebagai Tengku Muhammad Faris Petra bin Tengku Ismail Petra di Istana Batu, Kota Bharu, Kelantan pada 6 Oktober 1969. Baginda merupakan putera sulung kepada Sultan Ismail Petra dan Raja Perempuan Tengku Anis. 

Baginda mendapat pendidikan awal di tadika Fatima Convent dari 1974 hingga 1975. Baginda meneruskan pendidikan peringkat rendahnya di Sekolah Kebangsaan Sultan Ismail (1), Kota Bharu sebelum menyambung pelajaran peringkat menengah di Sekolah Alice Smith, Kuala Lumpur. Baginda kemudiannya berangkat ke England bagi menyambung pelajaran di Oakham School Ruthland sehingga tahun 1989. Seterusnya, baginda melanjutkan pengajian di Kolej St Cross, Oxford dan Pusat Oxford untuk Pengajian Islam dalam bidang diplomatik. Baginda menamatkan pengajian pada tahun 1991.

Baginda juga menuntut pengajian di Kolej Universiti Huron, Ontario di Kanada, Deutsche Gesellschaft für Internationale Zusammenarbeit di Berlin, Jerman dan European Business School London di United Kingdom.

 Kerjaya 
Baginda turut melibatkan diri dalam pelbagai pertubuhan kebajikan dan sukan dan juga aktif berperanan dalam organisasi berkaitan dengan keselamatan dan ketenteraan. Baginda juga telah dilantik sebagai Komander 506 Askar Wataniah berpangkat Brigedier Jeneral (Kehormat) dari 20 Mei 2003 hingga 1 Ogos 2012.

 Pewaris takhta 
 Tengku Mahkota Kelantan 
Tengku Muhammad Faris Petra telah dimasyhurkan sebagai Tengku Mahkota Kelantan pada ulang tahun keputeraan Baginda yang ke-16 iaitu pada 6 Oktober 1985. Baginda ditabalkan sebagai Tengku Mahkota secara rasmi pada 6 Oktober 1987 di Balairong Sri Istana Balai Besar, Kota Bharu.

 Pemangku Raja Kelantan 
Pada 25 Mei 2009, baginda dilantik sebagai Pemangku Raja Kelantan, setelah ayahanda baginda Sultan Ismail Petra mendapat rawatan susulan akibat serangan strok di Hospital Mount Elizabeth, Singapura.

 Pemerintahan 
 Al-Sultan Kelantan 
Pada 13 September 2010, baginda telah diisytiharkan sebagai Al-Sultan Kelantan ke-29, menggantikan ayahandanya yang gering dan tidak mampu memerintah akibat serangan strok. Mengikut Perkara 29A Perlembagaan Negeri Kelantan, Sultan tidak boleh lagi menjadi raja jika baginda tidak berdaya maju memerintah selama tempoh lebih daripada satu tahun. Baginda mengambil nama Sultan Muhammad V. 

Sultan Muhammad V telah menghadiri Mesyuarat ke-222 Majlis Raja-Raja buat kali pertamanya sebagai ahli penuh pada bulan Oktober 2010. Ini menandakan pengiktirafan kesertaan baginda sebagai Sultan oleh raja-raja Melayu lain.

Selaras dengan tugas baginda sebagai Sultan dan pemerintah negeri Kelantan, baginda kini berkhidmat sebagai Canselor Universiti Malaysia Kelantan (UMK), dan dimasyhurkan pada Istiadat Pemasyhuran Canselor, Pro-Canselor & Konvokesyen ke-12 UMK di UMK Bachok pada 23 November 2022.Media Baharu (23 November 2022)  Berita RTM. Baginda juga memegang jawatan sebagai Kolonel Utama Rejimen Artileri Diraja dan Kor Risik DiRaja (Korp Perisikan Diraja), kedua-duanya dari Tentera Darat Malaysia.

 Timbalan Yang di-Pertuan Agong 
Pada tanggal 13 Disember 2011, baginda telah dilantik memegang jawatan Timbalan Yang di-Pertuan Agong Malaysia. Dalam pada itu Tuanku Abdul Halim Muadzam Shah, Sultan Kedah pula ditabal sebagai Yang di-Pertuan Agong Malaysia ke-14. Istiadat mengangkat sumpah jawatan dijalankan di Istana Negara Kuala Lumpur.Sultan Kedah Catat Sejarah - UtusanOnline.com

 Yang di-Pertuan Agong 
Pada 14 Oktober 2016, Mesyuarat Majlis Raja-Raja kali ke-243 (Khas) di Istana Negara telah memilih Sultan Muhammad V untuk dimasyhurkan sebagai Yang di-Pertuan Agong Malaysia yang ke-15 selepas tamatnya penggal Tuanku Abdul Halim Muadzam Shah memegang tampuk negara. Pemasyhuran itu berkuat kuasa 13 Disember 2016 untuk tempoh lima tahun.[Artikel Penuh: http://www.kosmo.com.my/kosmo/content.asp?y=2016&dt=1014&pub=Kosmo&sec=Terkini&pg=bt_13.htm#ixzz4N3YhkVVd Kosmo: Sultan Muhammad V dipilih YDP Agong Ke-15]

Pada 24 April 2017, baginda telah ditabalkan sebagai Yang di-Pertuan Agong Malaysia yang ke-15 dalam upacara penuh adat istiadat yang diadakan di Istana Negara, Jalan Duta, Kuala Lumpur. Pada usia 47, baginda adalah Yang di-Pertuan Agong termuda keempat yang ditabalkan selepas Raja Perlis Tuanku Syed Putra Jamalullail, Sultan Terengganu Tuanku Mizan Zainal Abidin dan Sultan Kedah Tuanku Abdul Halim.Berita Harian: Sultan Muhammad V ditabal YDP Agong ke-15

Pada 2 November 2018, pihak Istana Negara memaklumkan bahawa baginda beristirehat menjalani rawatan sehingga 31 Disember 2018. Maka, Timbalan Yang di-Pertuan Agong, Sultan Nazrin Muizzuddin Shah mengambil alih tugas baginda sebagai Pemangku selaras dengan Perkara 33 dalam Perlembagaan Malaysia sepanjang ketiadaan baginda.

Pada 6 Januari 2019, baginda telah turun takhta sebagai Yang di-Pertuan Agong Malaysia yang ke-15, menjadikan baginda yang pertama untuk turun takhta kerajaan Persekutuan dalam sejarah Malaysia sementara penggal pemerintahan baginda seharusnya berakhir pada 12 Disember 2021.Ahmad Suhael Adnan (6 Januari 2019). Sultan Muhammad V letak jawatan Yang di-Pertuan Agong Berita Harian. Dicapai pada 7 Januari 2019.Sultan Muhammad V letak jawatan Astro Awani (6 Januari 2019). Dicapai pada 7 Januari 2019.Muhammaad Razis Ismail (6 Januari 2019). People of Kelantan stunned over Sultan Muhammad V’s resignation New Straits Times. Dicapai pada 7 Januari 2019.Shannon Teoh (6 Januari 2019). Sultan Muhammad V steps down as Malaysia’s King The Straits Times. Dicapai pada 7 Januari 2019.

 Kehidupan peribadi 
Pada 15 November 2004, Sultan Muhammad V (ketika itu bergelar Tengku Mahkota Kelantan) telah berkahwin dengan kerabat diraja Pattani, Tengku Zubaidah binti Tengku Norudin. Namun pasangan diraja ini telah bercerai pada tahun 2008.

Pada 30 Oktober 2010, baginda telah melangsungkan perkahwinan kedua dengan Sultanah Nur Diana Petra Abdullah yang berasal dari Republik Czech dan mengisytiharkannya sebagai Sultanah Kelantan pada 2 Ogos 2022 dengan kurniaan Pangkat Kemuliaan yang membawa gelaran Duli Yang Maha Mulia Sultanah Nur Diana Petra Abdullah, Sultanah Kelantan.

Pada 2 November 2018 sehingga 31 Disember 2018, ketika baginda dalam tempoh cuti sakit dan mendapatkan rawatan di luar negara, baginda dilaporkan telah berkahwin dengan bekas pemenang pertandingan ratu cantik Miss Moscow 2015 Oksana Voevodina di Barvikha, Rusia. Bagaimanapun, majlis perkahwinan yang diadakan di Moscow hanya dihadiri kenalan rapat dan ahli keluarga terdekat sahaja. Sebelumnya, baginda bersama Oksana Voevodina telah mengadakan akad nikah mengikut syariat Islam yang dilakukan secara tertutup pada 7 Jun 2018 di Kota Bharu, Kelantan. Oksana juga dilaporkan telah memeluk Islam pada April 2018. Walau bagaimanapun, tiada rekod rasmi perkahwinan mereka didaftarkan di Rusia. Pengamal media juga melaporkan kelahiran putera mereka Tengku Ismail Leon Petra pada 21 Mei 2019. Pada 22 Jun 2019, baginda telah memfailkan permohonan cerai di Mahkamah Syariah Singapura. Seterusnya, pada 1 Julai 2019, baginda telah menceraikan Oksana dengan "talak tiga" atau talaq ba'in. Pada 6 September 2019, baginda mengakui bahawa perkahwinan itu pernah berlaku serta menzahirkan kekesalan dan rasa yang amat dukacita di atas kekhilafan peribadi baginda yang telah mengakibatkan kekeliruan dalam kalangan rakyat.

Pada Oktober 2025, tular di media bahawa baginda telah melangsungkan perkahwinan kali keempat dengan seorang warga Amerika Syarikat, Brittany Porter atau nama Islamnya, Brittany Petra. Menurut beliau, mereka mula berkenalan di Bandar Raya New York pada Januari 2024. Pada April 2024, baginda telah melamarnya dengan sebentuk cincin berlian biru dan pasangan tersebut kemudiannya melangsungkan upacara akad nikah di Oman pada bulan yang sama. Brittany mendakwa bahawa beliau tidak menyedari bahawa upacara tersebut merupakan perkahwinan yang sah di sisi undang-undang dan menganggapnya sebagai sebuah majlis pertunangan. Brittany turut menyatakan bahawa beliau mengalami keguguran pada Julai 2024 dan baginda kemudiannya telah menghentikan semua bentuk komunikasi dengannya.

 Terasul, gelaran dan lambang 

 6 Oktober 1969 - 30 Mac 1979: Yang Mulia Tengku Muhammad Faris Petra bin Tengku Ismail Petra
 30 Mac 1979 - 6 Oktober 1985: Yang Amat Mulia Tengku Muhammad Faris Petra ibni Sultan Ismail Petra
 6 Oktober 1985 - 25 Mei 2009: Yang Teramat Mulia Tengku Muhammad Faris Petra ibni Sultan Ismail Petra, Tengku Mahkota Kelantan 
 25 Mei 2009 - 13 September 2010: Yang Maha Mulia Tengku Muhammad Faris Petra ibni Sultan Ismail Petra, Pemangku Raja Kelantan
 13 September 2010 - 12 Disember 2016: Kebawah Duli Yang Maha Mulia Sultan Muhammad V, Al-Sultan Kelantan
 13 Disember 2016 - 6 Januari 2019: Kebawah Duli Yang Maha Mulia Seri Paduka Baginda Yang di-Pertuan Agong XV Sultan Muhammad V
 6 Januari 2019 - kini: Kebawah Duli Yang Maha Mulia Sultan Muhammad V, Al-Sultan Kelantan

Nama penuh dan gelaran rasmi Baginda ialah:

 Penghargaan  
Baginda telah dianugerahkan : The Royal Ark, Kelantan genealogical details, p.8List of decorations as of June 2012.

 Penghargaan Kelantan 
 30px  : 
 50px Recipient (DK) (6 Oktober 1986) and Grand Master (sejak 13 September 2010) of the Royal Family Order (Al-Yunusi Star)
 50px Knight Grand Commander (SPMK) and Grand Master (sejak 13 September 2010) of the Order of the Crown of Kelantan (Al-Muhammadi Star)
 50px Knight Grand Commander (SJMK) and Grand Master (sejak 13 September 2010) of the Order of the Life of the Crown of Kelantan (Al-Ismaili Star) 
 50px Knight Grand Commander (SPSK) and Grand Master (sejak 13 September 2010) of the Order of the Loyalty to the Crown of Kelantan (Al-Ibrahimi Star)
 50px Grand Master of the Order of the Most Distinguished and Most Valiant Warrior (PYGP) (sejak 13 September 2010)
 50px Founding Knight Grand Commander (SPJK) and Grand Master (sejak 15 Mei 2016) of the Most Loyal Order of Services to the Crown of Kelantan (Al-Petrawi Star)
 50px Sultan Ismail Petra Coronation Medal (30 Mac 1980)
 50px Sultan Ismail Petra Silver Jubilee Medal (30 Mac 2004)
 50px Sultan Muhammad V Proclamation Medal (13 September 2010)

 Penghargaan Malaysia dan negeri-negeri lain 
 30px  :
 50x50px Grand Master of the Order of the Royal Family of Malaysia (13 Disember 2016 - 6 Januari 2019) and Recipient (DKM) (31 Januari 2017)
 50x50px Recipient (DMN) (7 Disember 2011) and Grand Master of the Order of the Crown of the Realm (13 Disember 2016 - 6 Januari 2019) 
 50x50px Grand Master of the Order of the Defender of the Realm (13 Disember 2016 - 6 Januari 2019)
 50x50px Grand Master of the Order of Loyalty to the Crown of Malaysia (13 Disember 2016 - 6 Januari 2019)
 50x50px Grand Master of the Order of Merit of Malaysia (13 Disember 2016 - 6 Januari 2019)
 50x50px Grand Master of the Order for Important Services (13 Disember 2016 - 6 Januari 2019)
 50x50px Grand Master of the Order of Loyalty to the Royal Family of Malaysia (13 Disember 2016 - 6 Januari 2019)
 50px Recipient of the 13th Yang di-Pertuan Agong Installation Medal (26 April 2007)
 50px Recipient of the 14th Yang di-Pertuan Agong Installation Medal (11 April 2012)
 50px Recipient of the 15th Yang di-Pertuan Agong Installation Medal (24 April 2017)
 30px  :
 50x50px First Class of the Royal Family Order of Johor (DK I) (14 April 2011)
 30px  :
 50x50px Ahli Darjah Kerabat Yang Amat Mulia Kedah (DK) (26 Mac 2012)
 30px  :
 50x50px Ahli Royal Family Order of Negeri Sembilan (DKNS) (7 April 2011)
 50px Recipient of the Tuanku Muhriz Installation Medal (26 Oktober 2009)
 30px  :
 50x50px Penerima Royal Family Order of Perak (DK) (24 Julai 2011)
 30px  :
 50x50px Penerima Perlis Family Order of the Gallant Prince Syed Putra Jamalullail (DK) (19 Oktober 2011)
 50px Recipient of the Tuanku Syed Sirajuddin Jamalullail Installation Medal (7 Mei 2001)
 30px  :
 50x50px Kelas pertama Royal Family Order of Selangor (DK I) (5 Januari 2011)
 50px Recipient of the Sultan Sharafuddin Coronation Medal (8 Mac 2003)
 30px  :
 50x50px Ahli kelas pertama Darjah Kebesaran Kerabat Terengganu Yang Amat Mulia (DK I) (November 2014)
 50px Recipient of the Sultan Mizan Zainal Abidin Coronation Medal (4 Mac 1999)

 30px  :
 50px Member 1st class of the Family Order of the Crown of Indra of Pahang (DK I) (20 Disember 2023)

Penghargaan Luar Negara 
 : 
 50px Member Special Class of the Order of Sheikh Isa ibn Salman Al Khalifa (1 Mei 2017)
 : 
 50px Sultan of Brunei Golden Jubilee Medal (5 Oktober 2017)
 :
 50px Knight Grand Cross of the National Order of the Legion of Honour (27 Mac 2017)
 :
 50px Collar of the Order of Independence (15 Oktober 2017)
 : 
 50px Collar of Badr Chain (26 Februari 2017)

 Penghargaan Akademik 
 Honorary Fellow, St Cross College, University of Oxford (28 Februari 2018)

 Keturunan 

 Lihat juga 
 Sultan Kelantan

 Rujukan 

<center>

14
Kategori:Orang hidup
Kategori:Kelahiran 1969
Kategori:Yang di-Pertuan Agong ke-15
Kategori:Raja yang turun takhta
Kategori:Penerima Darjah Kerabat Negeri Sembilan
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Utama Seri Mahkota Negara
Kategori:Penerima Darjah Yang Maha Utama Kerabat Diraja Malaysia
Kategori:Sultan Kelantan abad ke-21
Kategori:Tengku Mahkota Kelantan
Kategori:Penerima Darjah Kerabat Kelantan Yang Amat Dihormati
Kategori:Orang Malaysia berketurunan Siam
Kategori:Orang Malaysia berketurunan Melayu
Kategori:Yang di-Pertuan Agong